เหนือคาด! SMT ไตรมาส 2 กำไรโต 28% รับยอดขายสินค้า “PCBA-IC” ทะลัก
เกินคาด! SMT กวาดกำไรไตรมาส 2 แตะ 71 ลบ. โต 27.67% รับรายได้ขายกลุ่มผลิตภัณฑ์ PCBA-IC ล้นหลาม ส่วนงวด 6 เดือนแรก มีกำไรอยู่ที่ 127.94 ลบ. โต 19.54%
เกินคาด! SMT กวาดกำไรไตรมาส 2 แตะ 71 ลบ. โต 27.67% รับรายได้ขายกลุ่มผลิตภัณฑ์ PCBA-IC ล้นหลาม ส่วนงวด 6 เดือนแรก มีกำไรอยู่ที่ 127.94 ลบ. โต 19.54%
4 ส.ค. 2565

บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT รายงานผลการดำเนินงานงวดไตรมาส 2/65 และงวด 6 เดือนแรกของปี 65 มีกำไรสุทธิ ดังนี้

โดยบริษัทฯ มีกำไรสุทธิไตรมาส 2/65 อยู่ที่ 71.38 ล้านบาท เพิ่มขึ้น 15.37 ล้านบาท หรือเพิ่มขึ้นร้อยละ 27.44 เนื่องจากบริษัทฯ มีรายได้จากการขายสินค้าและบริการ อยู่ที่ 683.57 ล้านบาท เพิ่มขึ้น 77.01 ล้านบาท หรือเพิ่มขึ้นร้อยละ 12.70 จากงวดเดียวกันของปีก่อน ทั้งนี้บริษัทฯ มีรายได้เพิ่มขึ้นจากกลุ่มผลิตภัณฑ์ PCBA เติบโตร้อยละ 140 จากงวดเดียวกันของปีก่อน และ IC เติบโตร้อยละ 25 จากงวดเดียวกันของปีก่อน ส่วนมีรายได้อื่นๆ อยู่ที่ 12.74 ล้านบาท เพิ่มขึ้น 1.77 ล้านบาท หรือเพิ่มขึ้นร้อยละ 16.08 จาก จากงวดเดียวกันของปีก่อน
ด้านกำไรขั้นต้นไตรมาส 2/65 อยู่ที่ 153.19 ล้านบาท เพิ่มขึ้น 30.48 ล้านบาท จากงวดเดียวกันของปีก่อน หรือเพิ่มขึ้นร้อยละ 24.84 เป็นผลมาจากการขยายฐานลูกค้าและผลิตภัณฑ์เพิ่มมากขึ้น และบริษัทฯ มีการบริหารจัดการต้นทุนตามสถานการณ์ได้อย่างเหมาะสม
อย่างไรก็ดีผลการดำเนินงานงวดไตรมาส 2 ปีนี้บริษัทฯ เติบโตเกินกว่าที่ทางบล.ฟินันเซีย ไซรัส คาดการณ์ไว้ ซึ่งระบุว่า SMT จะรายงานกำไรไตรมาส 2 อยู่ที่ 64 ล้านบาท เติบโต 14.30% จากงวดเดียวกันของปีก่อน และเติบโต 12.30% จากไตรมาสก่อน ซึ่งถือเป็นจุดสูงสุดใหม่ และเป็นกำไรที่เติบโตดี ตามการเติบโตของคำสั่งซื้อทุกกลุ่มทั้ง IC, PCBA และ Optics และค่าเงินบาทอ่อนค่า